SL Uradni list Evropske unije L 203/29

IZVEDBENI SKLEP KOMISIJE (EU) 2015/1320

z dne 30. julija 2015

o umiku sklicevanja na standarde za držalo dude, dude, plavajoče pripomočke za učenje plavanja in žare iz Uradnega lista Evropske unije v skladu z Direktivo 2001/95/ES Evropskega parlamenta in Sveta

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti tretjega in četrtega pododstavka člena 4(2) Direktive,

po posvetovanju z odborom, ustanovljenim na podlagi člena 22 Uredbe (EU) št. 1025/2012 Evropskega parlamenta in Sveta z dne 25. oktobra 2012 o evropski standardizaciji, spremembi direktiv Sveta 89/686/EGS in 93/15/EGS ter direktiv 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES in 2009/105/ES Evropskega parlamenta in Sveta ter razveljavitvi Sklepa Sveta 87/95/EGS in Sklepa št. 1673/2006/ES Evropskega parlamenta in Sveta (2),

ob upoštevanju naslednjega:

(1) Člen 3(1) Direktive 2001/95/ES proizvajalce obvezuje, da dajejo na trg le varne proizvode.

(2) V skladu z drugim pododstavkom člena 3(2) Direktive 2001/95/ES se domneva, da je proizvod varen, kar zadeva nevarnosti in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4 navedene direktive sklicuje Komisija v Uradnem listu Evropske unije.

(3) V skladu z Odločbo Komisije C(2004) 1493 (3) je Komisija v seriji C Uradnega lista Evropske unije objavila sklicevanja na standarde EN 12586:1999 in EN 12586:1999/AC:2002 o držalu dude ter EN 1400:2002 (1., 2. in 3. del) o dudah.

(4) V skladu z Odločbo Komisije 2005/718/ES (4) je Komisija v seriji C Uradnega lista Evropske unije objavila sklicevanji na standarda EN 13138-2:2002 o plavajočih pripomočkih za učenje plavanja in EN 1860-1:2003 o žarih.

(5) Evropski odbor za standardizacijo je umaknil standarde EN 12586:1999, EN 12586:1999/AC:2002, EN 1400:2002 (1., 2. in 3. del), EN 13138-2:2002 in EN 1860-1:2003. Ti standardi, ki ne obstajajo več, ne zagotavljajo skladnosti s splošno varnostno zahtevo.

(6) Zato je treba sklice na navedene standarde umakniti iz Uradnega lista Evropske unije.

(7) Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –

SPREJELA NASLEDNJI SKLEP:

Člen 1

Iz Uradnega lista Evropske unije se umaknejo sklici na naslednje standarde:

(a) EN 12586:1999 in EN 12586:1999/AC:2002 „Izdelki za varstvo in nego otrok – Držalo dude – Varnostne zahteve in preskusne metode“;

(b) EN 1400-1:2002 „Izdelki za otroke in nego otrok – Dude za dojenčke in malčke – 1. del: Splošne varnostne zahteve in informacije o izdelkih“;

(c) EN 1400-2:2002 „Izdelki za otroke in nego otrok – Dude za dojenčke in malčke – 2. del: Mehanske zahteve in preskusi“;

(d) EN 1400-3:2002 „Izdelki za otroke in nego otrok – Dude za dojenčke in malčke – 3. del: Kemijske zahteve in preskusi“;

(e) EN 13138-2:2002 „Plavajoči pripomočki za učenje plavanja – 2. del: Varnostne zahteve in preskusne metode za plavajoče pripomočke, ki se držijo z rokami“;

(f) EN 1860-1:2003 „Naprave, trdna goriva in naprave za vžiganje žara – 1. del: Naprave za razgrebljanje žara s trdnim gorivom – Zahteve in preskusne metode“.

Člen 2

Ta sklep začne veljati dvajseti dan po objavi v Uradnem listu Evropske unije.

V Bruslju, 30. julija 2015 Za Komisijo Predsednik Jean-Claude JUNCKER

(1) UL L 11, 15.1.2002, str. 4.

(2) UL L 316, 14.11.2012, str. 12.

(3) Odločba Komisije C(2004) 1493 z dne 23. aprila 2004 o skladnosti določenih standardov s splošno varnostno zahtevo Direktive 2001/95/ES in objavi njihovih sklicevanj v Uradnem listu.

(4) Odločba Komisije 2005/718/ES z dne 13. oktobra 2005 o skladnosti določenih standardov s splošno varnostno zahtevo Direktive 2001/95/ES in objavi njihovih sklicevanj v Uradnem listu (UL L 271, 15.10.2005, str. 51).